王忠植

王忠植  ， 南宋初年抗金義軍領袖 。 字義節 。 河東路步佛山人 。 紹興九年攻克石州 （ 今山西省離石 ） 等十一州 ， 授武功大夫 （ 武階 ， 第二十階 ， 正七品 ） 、 華州觀察使 （ 遙郡觀察使 ） 、 統制河東忠義軍馬 ， 遂知代州事 。 尋落階官 ， 爲建寧軍承宣使 （ 武階官 ， 正任官第二階 ， 正四品 ） 、 龍神衛四廂都指揮使 （ 禁軍軍職 ， 從五品 ） 、 河東經略安撫使 （ 差遣 ） 。 明年 ， 金兵圍慶陽急 ， 守將宋萬年依城據守 ， 會川 、 陝宣撫副使胡世將檄忠植以所部赴陝西會合 。 途經延安府 ， 被叛徒趙惟清執送金將撒離曷 ， 使甲士引詣慶陽城下 ， 諭使降 ， 忠植大呼 ： “ 我河東步佛山忠義人也 ， 爲金人所執 ， 使來招降 。 願將士勿負朝廷 ， 堅守城壁 ， 忠植即死城下 ” 。 遂遇害 ， 胡世將上奏其事於朝廷 ， 贈奉國軍節度使 （ 武階 ， 第一階 ， 贈官 ， 從二品 ） 、 開府儀同三司 （ 文階 ， 第一階 ， 贈官 ， 從一品 ） ， 授其家十人爲官 。